
„Dacă dușmanul face o greșeală lasă-l să o facă până la capăt” 
Napoleon Bonaparte 

N-am ştiut ce ne-a lovit, nici în coşmarurile noastre nu ne 
aşteptam la așa ceva. Prea puţini am scăpat și cei care am făcut-o 
ne-am răspândit prin toate galaxiile. 

Cauza eram tot noi, dar în mod indirect. Nu am învăţat din 
greşelile făcute pe propria planetă cu coloniile: fiecare imperiu a 
sfârşit printr-un război mai mult sau mai puţin distrugător. 

După ce am descoperit metodă de călători în spaţiu am întâlnit 
alte civilizaţii, dar în mândria - sau prostia noastră i-am considerat 
inferiori. Am înființat colonii și i-am supus. 

Acest lucru s-a întors ca un bumerang asupra noastră şi ne-a 
distrus. Auzisem de un artefact foarte puternic, Ar Hat, dar nu credeam 
să existe o așa forţa în „colonii”. 

Ar Hat era arma supremă: un fel de bombă cu antimaterie, dar 
care distrugea tot ce era pe suprafața planetei și o făcea de nelocuit. 

După ce au folosit Ar Hat a început războiul care ne-a distrus 
complet. Cei care am scăpat suntem doar rămășițe ale civilizației 
umanoide, eram doar nişte vagabonzi interspaţiali. 

Primele două sute de ani am supraviețuit cu greu, dar după ce 
s-a terminat războiul am reușit să ne împământenim pe o mică planetă 
din sistemul Rigen3. Dar nici acolo nu am avut liniște: o întreagă specie 
era acuzată pentru crimele comise de cele câteva persoane care se 
aflau la conducerea imperiului nostru. 

A trebuit după un secol să plecăm și de acolo. Așa am ajuns să 
trăim ca nişte criminali cu toate că trecuseră trei sute de ani de la 
distrugerea planetei pe care noi o numeam Terra şi îi spuneam acasă... 

Mulţi au început să lucreze pe navele de transport intergalactice, 
dar stigmatul nu fusese şters de pe frunţile noastre. Dar și mai mulți au 
început să lucreze ca mercenari pentru cei care plăteau mai mult și 
care cel puțin le arătau un dram de respect ca oameni. Cei mai 


norocoşi au reușit să prindă un loc pe staţiile spațiale unde alături de 
alți pribegi ai Universului căutau un loc de refugiu. 

Familia mea a fost printre cele norocoase. Eu m-am născut pe 
Stația Galactică: Hope 13. Era un nume ciudat pentru o super-navă 
care se plimba de ici colo în univers pentru a găsi un adăpost 
permanent pentru Vagabonzi aşa cum ne numeau toți. 

La vârsta adolescenţei am aflat de ce se uitau mai ciudat la mine 
ceilalți copii: eram Om. Nu-i uram, îi compătimeam, pe ei dar și pe 
mine. 

Acolo am învățat cum să lupt pentru viața mea şi a celor din jur. 
Pe stație sau oraș zburător cum o numeam când eram mici am învăţat 
aproape tot ceea ce ştiu acum. Viața pe stație nu era ușoară în primul 
rând datorită luptei permanente pe care o duceam cu cei care ne urau 
acolo pe Hope 13, dar cel mai rău erau vânătorii de sclavi și ghici! noi 
oamenii eram cei mai căutați. Nu doar pe noi nevoiau, ci și pe ceilalți 
Vagabonzi. 

Noi eram un fel de perla a sclavilor fapt pentru care pe staţie au 
început șușotelile. Uneltirile au ajuns la urechile lui Albherg, care era 
un sprijinit al nostru cu toate că nu era om, ci era fand. Albherg era 
liderul staţiei şi lui ne supuneam toți și la aflarea uneltirilor a convocat 
Consiliul. Le-a spus celor din Consiliu să se ridice şi să-și spună 
nemulțumirile: 

— Aici noi suntem ca o familie uriașă şi trebuie să ne ajutăm 
unii pe alții nu să încercăm să ne discredităm pentru cine ştie ce 
scopuri ascunse. Dacă cineva are ceva de le reproșat oamenilor să o 
facă acum și vom vedea ce este de făcut. Dar înainte de toate am eu 
ceva de spus: Oare nu oamenii ne-au ajutat când ne era cel mai greu? 
Nu datorită lor suntem încă liberi? De câte ori nu și-au vărsat sângele 
pentru noi când ar fi fost mult mai ușor pentru ei să stea deoparte? Nu 
credeţi că timp de trei secole şi jumătate şi-au ispășit toate greşelile 
comise sau nu? Are cineva ceva de le reproșat? 

Atunci au tăcut cu toții dar ghinionul nu ne-a părăsit și în scurt 
timp Albherg a murit şi la conducere a venit Thesion, un destar. Cu 
toții ne-am dat seama că ne așteaptă vremuri grele deoarece el era 
unul dintre cei care ne urau. 


Revoltă împotriva oamenilor a reînceput. Și noi nu îl mai aveam 
pe Albherg drept ajutor. În Consiliul condus de Thesion s-a decis să fim 
alungați de pe staţie. Cei câţiva care s-au opus au fost uciși și ni s-a 
impus ca în 24 de ore să părăsim staţie sau... Printre cei care au făcut 
scandal se aflau și părinții mei. 

Din laşitate am plecat de unul singur cu o navetă de luptă în care 
mi-am înghesuit cele câteva lucruri pe care le aveam. Îmi era frică de 
ceea ce urma să se întâmple, dar am închis ochii și am îndreptat o 
rugăciune către un Dumnezeu care încă ne pedepsea pentru ceea ce 
făcuseră strămoșii noştri. Cu gândul la dreptatea divină am pornit la 
drum. Mă îndreptam către Nicăieri. 

Ghinionul a făcut să cad pe mâna unor pirați. Dar nu am 
renunțat prea uşor la libertate și probabil că asta i-a determinat să nu 
mă vândă ca sclav. Era acolo un pirat bătrân fers la origini. El se numea 
Jongas și m-a primit pe lângă el ca învățăcel. M-a învăţat totul despre 
navigaţie, arme şi viaţă de nelegiuit. 

Am aflat de la liderul piraţilor Antonas, tot fand ca și Albherg, ca 
mulți vânători de sclavi erau chiar cei din aceeași specie cu mine. 
Lucrul acesta m-a scârbit și am trăit unul din acele momente când îţi 
doreşti să nu te fi născut. 

Norocul s-a întors cu fața spre mine căci Antonas s-a dovedit a fi 
fratele lui Albherg. Am aflat că acesta îmi modificase ceva circuite în 
nava astfel că în cazul unei izgoniri de pe staţie să ajung la Antonas. 
Chiar şi după moarte Albherg se dovedea un prieten adevărat al 
oamenilor. 

Am găsit în navă şi o scrisoare în care îşi cerea iertare pentru 
faptul că nu m-a consultat înainte de a mă trimite povara lui Antonas. 
Pe lângă acest lucru m-a rugat să rămân alături de moşi până când îmi 
voi găsi Calea. 

Dar din moment ce deveneam pirat a trebuit să îmi iau un nume 
nou. Mi-au spus Eschatos Aisthesis. Mi s-a spus că însemna Ultima 
Senzație. Am întrebat de ce dar nu mi-au spus așa fusese alegerea lui 
Albherg. 

De la karstul Gsagno am învăţat multe despre meditaţie, onoare 
şi despre filosofia călugărilor kronieni. Gsagno fusese în tinerețe 


călugăr. 

După zece ani petrecuţi alături de pirați devenisem foarte 
cultivat fapt pentru care îmi spuneau Nobilul, dar numai în glumă. Cu 
toate că am învăţat foarte multe lucruri de la ei pentru moșulicii pirați 
eram tot învățăcel dar după cum spuneau ei ultimul și cel mai bun pe 
care l-au avut în vieţile lor. 

Simțeam că urma să mă despart de ei curând. Sângele îmi 
clocotea după răzbunare, luptăm fără nici cea mai mică urmă de 
inhibiție față de moarte... Mă simţeam ciudat. 

I-am mărturisit lui Antonas și a început să râdă cu poftă, dar nu 
mi-a spus nimic cu toate că fața lui exprima o bucurie enormă. Seară 
pe când luăm cina a luat cuvântul; 

— Escathos era şi timpul să te schimbi... Abia acum îți vom 
spune ce ai făcut în ultimii 15 ani cât ai stat cu noi. Dar mai întâi 
primeşte ultimul cadou de la Albherg, și zicând acestea a luat de lângă 
el o cutie alungită pe care mi-a dat-o. Înăuntru era o sabie superbă şi o 
scrisoare sigilată. 

— Scrisoarea o vei lăsa pe mai târziu, nu ai aflat totul. 

— Ce mai este de aflat? am întrebat mirat. 

— Nu te-ai mirat că deşi te-am numit Eschatos Aistesis ţi-am 
spus doar Eschatos? 

— Ba da, dar mi-a fostjenă să vă întreb. 

— Ei bine ai făcut-o acum, și chipul său bătrân devenit 
dintr-odată extrem de serios, sabia pe care o ai în mână este Aistesis... 

Am rămas cu gura căscată şi observând acest lucru mi-a spus 
foarte ceremonios: 

— Tu împreună formaţi un tot unitar, mai multe detalii ai în 
scrisoarea de la Albherg. Tot ce ştiu este că noi ne-am dus la capăt 
promisiunea față de ai tăi și față de Albherg... Acum adio prietene! Te 
vei urca în aceeași navetă cu care ai venit vei pune pilotul automat care 
are coordonatele indicate de mine. Până ajungi vei citi scrisoarea de la 
Albherg și acolo tre' va aștepta răsplată pentru cei 15 ani cât ai stat 
alături de noi. 

Am încercat să mai spun ceva dar niciunul din ei nu a mai vorbit 
de-a lungul cinei. La sfârșit fiecare mi-a întins câte o scrisoare după 


care m-au condus la navetă. 

Scrisoarea de la Albherg spunea că Eschatos mă desemna pe 
mine ca fiind Ultimul Om, iar ca orice războinic trebuia să am o armă 
pe măsură. Abia acum am coș sabia din teacă și i-am simțit energia vie 
trecându-mi prin trup. Abia acum eram Eschatos Aistesis. 

Totodată aflăm că eu puteam fi salvatorul umanităţii și al 
universului de regimul abuziv al hsadilor. Urmă un rând care m-a 
îngrozit puteam fi Ar Hat în formă biologică. 

Ar Hat, un cuvânt care făcea să se cutremure Universul, îmi era 
atribuit mie - un Om... 

x k * 

Oamenii după ce timp de trei secole ai fost hăituiți de noii lideri 
ai Universului au pus mâna pe Ar Hatul uman și cum l-au înșelat pe 
acel tânăr... 

l-au otrăvit mintea cu tot felul de minciuni și l-au manipulat 
cum au vrut. L-au făcut să-și ucidă prietenii care l-au ajutat și i-au 
îndreptat furia zdrobitoare asupra tuturor celor care le stăteau în cale. 

Atunci farrzii şi-au dat seama că a căzut pe mâna cui nu trebuia 
şi au încercat să-l facă să-şi amintească de ceea ce fusese și ceea ce 
devenise... Dar vai scump au plătit curajul de a-i înfrunta pe Oameni. 

Astfel a început A Doua Era Umană. În dorinţa lor teribilă după 
putere Oamenii și-au îndreptat asupra lor din nou furia Universului. 
Acum au fost zdrobiţi de typhoonieni. În cei zece ani cât Ar Hatul a fost 
alături de ei au redevenit puterea care fuseseră înainte de distrugerea 
planetei lor. 

Dar Ar Hatul avea conștiința. După vorbele farrzilor a început să 
se îndoiască de faptul că ceea ce făcea era bine. A intrat în Starea 
Supremă sau Meditaţi-o cum i se mai spunea și a luat legătura cu 
Spiritel Farrd. El nu dorise decât să găsească un loc în univers pentru 
oameni un sistem unde să fie lăsaţi în pace, dar a fost transformat fără 
voia sa într-o armă de răzbunare. 

Câțiva oameni au rămas credincioşi visului de avea o planetă pe 
care să trăiască în pace și doar aceia au scăpat. Typhoonienii și liderul 
lor Dariu care şi-au eliberat galaxia i-au dat încredere. Pe cei câțiva i-a 
dus la loc sigur și atunci şi-a îndreptat privirile spre cei care l-au folosit 


pentru o răzbunare stupidă care nu ajută nimănui. Și pentru a fi sigur 
că nimeni nu se va mai putea folosi de el s-a aruncat cu naveta pe Terra, 
vechea planetă a oamenilor... 

Legendele spun că ar fi reușit să supraviețuiască planetei... 


